Аԥсны Апарламент афбатәи ааԥхьара аиҳабы Валери Кәарҷиа апресс-конференциа мҩаԥигеит аԥшьаша, мшаԥымза 13 рзы.
Мшаԥымза 18 рзы Аҟәа имҩаԥысраны иҟоуп Аԥсны иҟоу Урыстәыла Ацҳаражәҳәарҭа ахыбра ҿыц официалла аартра. Ацеремониа ихы алаирхәуеит Урыстәыла Адәныҟатәи аусқәа рминистр Сергеи Лавров.
Лаҵарамзазы Аҟәатәи аботаникатә баҳчаҿы аҭааҩцәа ирԥылоит аӡылаҳәақәеи аԥсарыкәти.
Венесуела ишымҩаԥысыц имҩаԥысуеит аоппозициаа рмитингқәа. Иҭахаз рхыԥхьаӡара абри аамҭақәа ирылагӡаны хәҩык рҟынӡа инеихьеит.
Аԥсны Аминистрцәа Реилазаара иаднакылеит Ақәҵара ареспублика аҵакыраҟны абылтәы ахә ашьҭыхразы. Абри Ақәҵара амаршруттә таксиқәа рныҟәцаҩцәеи ахатәы машьынақәа рырныҟәцаҩцәеи ишрыдыркылаз атәы еиликаауан Sputnik акорреспондент Бадри Есиава.
Аԥснынтәи Анцәа дхазҵо ргәыԥ Амшаԥ аламҭалазы Иерусалимҟа ицеит.
"Тотальныи диктант" аофициалтә еихшьаалақәа рыларҳәоит аԥшьаша акциеи "Россатрудничество" асаитқәеи рҟны ркьыԥхьрала.
Ацәыргақәҵа "Сара иҭысхуеит анасыԥ" мҩаԥысуеит Аҟәа, мшаԥымза 12-14 рзы.
Афонд "Ашана" аусзуҩы Мактина Џьынџьалԥха Sputnik арадиостудиаҿы инарҭбааны даҳзалацәажәоит акциа "Ҳаидгыланы аԥсҭазаара еиқәҳархап" хәы-шықәса аҩныҵҟа илшаз атәы.
Москва инхо аԥсуа ҿар мшаԥымза 20 рзы имҩаԥыргоит аинтеллектуалтә ахәмарра "Иарбан? Иаба? Ианба?" ааԥынтәи аиԥылара.
"Бернарда Альба лыҩны" (арежиссиор Мадина Аргәынԥҳа) аусадулара мҩаԥысуан акыр мзы, имҩаԥган 35 репетициа. Апиеса ахаҵа идунеи ахьыҟам, аԥҳәыс илдунеиу пиесоуп. Аспектакль аҿы ароль хада налыгӡоит аҩны аԥшәма — Бернарда Альба.
Аспектакль "Бернарда Альба лыҩны" (Федерико Гарсиа Лорка) апремиера мҩаԥысит Самсон Ҷанба ихьӡ зху Аԥсуа ҳәынҭқарратә драматә театр асценаҟны аҩаша, мшаԥымза 11 рзы.
Мшаԥымза 11 рзы имҩаԥысит Александр Анқәаб иԥсҭазаара иалхәыдатәразы аҭыԥ змаз аҽазышәара инадҳәаланы аӡбаҩцәа реилатәара. Аԥсны Иреиҳаӡоу аӡбарҭа аӡбаратә коллегиа ашьауӷа рыдыркылеит.
Мшаԥымза 11 1936 шықәса рзы Москва ихатә уаҭах аҿы дырбаандаҩтәын Аԥснытәи аРЕВКОМ ахада Ефрем Ешба, абри ахҭыс атәы Sputnik арадиостудиаҿы дазааҭгылоит Аԥсуаҭҵааратә институт ахада ихаҭыԥуаҩ, ААУ адоцент, аҭоурыхтә наукақәа ркандидат Сослан Салаҟаиа.
Амҽыша Аахыҵ Уаԥстәыла имҩаԥысит атәыла Ахада иалхрақәа. Атәыла Ахадас далхуп Анатоли Бибилов.